<classify> IKIWA leo Mkutano wa 17 wa Bunge vikao vyake vinaaza leo, Bunge linaaza kutumia Bunge Mtandao, mfumo ambao utapunguza gharama zilizokuwa zikitumiwa kwenye uchapishaji wa nyaraka mbalimbali kutoka Sh bilioni 1.2 hadi Sh milioni 200 kwa mwaka.Akizungumza jana jijini hapa baada ya wabunge kukabidhiwa na kupewa maelekezo ya matumizi ya Tablets vishikwambi, Katibu wa Bunge, Stephen Kigaigai alisema mfumo huo utaokoa fedha za serikali zilizokuwa zikitumiwa na Bunge. Kutokana na mabadiliko hayo, Kagaigai alisema wizara husika zitatakiwa kuja na karatasi kiasi kwa ajili ya kumbukumbu za kiofisi.Tumezitaka Wizara zinazohusika kuja na na karatasi kiasi kwa ajili ya kumbukumbu za ofisi hususani kwa ajili ya maktaba na baadhi ya maeneo, kwa hiyo kwa kesho tunaanza Mpango wa Serikali nadhani tutakuwa na nakala ambazo hazitazidi 10 wakati zamani walikuwa wakileta nakala 500, alisema kigaigai.Alisema wamenunua Tablets 450 zenye thamani ya zaidi ya Sh milioni 900 ambazo zitagawiwa kwa wabunge na makatibu wa bunge. Kaigaigai alisema mfumo huo utakuwa ukitumika wakati wa vikao vya Bunge na kamati zake.Mbunge wa Kilolo, Venance Mwamoto CCM alisema hatua hiyo haipunguzi tu gharama bali na usumbufu wa kupata majibu yanayotakiwa kwa haraka katika taasisi mbalimbali. Mbunge wa Viti Maalumu, Joyce Sokombi Chadema alionesha kufurahishwa na mpango huo na kwamba mbali na kupunguza gharama itawasaidia kupunguza makabrasha waliyorundika majumbani.Majumbani mwenu kuna lundo la makabrasha, kwa sasa hakuna haja ya kubeba makabrasha, kwa kweli uongozi wa Bunge niusifu kwa hili, panapostahili ni vema tukatoa pongezi.Mbunge wa Viti Maalumu, Lucy Owenya Chadema aliomba hatua hiyo isiishie kwenye bunge pekee bali mfumo huo ufikishwe hadi kwenye vikao vya mabaraza ya madiwani wanaotumia fedha nyingi kwenye makaratasi.  <topic>: KITAIFA 